শারীরিক মাপ পরীক্ষায় বিজ্ঞপ্তির বর্ণনা অনুযায়ী উচ্চতা, বুকের প্রস্থ, বয়সের সঙ্গে ওজনের সামঞ্জস্য দেখা হয়। পরের ধাপে ফিটনেস যাচাই পরীক্ষায় দৌড়, লং জাম্প ও রশি দিয়ে ওঠার পরীক্ষায় অংশ নিতে হবে। শারীরিক মাপ পরীক্ষার সময় ব্যায়ামের উপযোগী ঢিলেঢালা পোশাক সঙ্গে রাখতে পারেন। প্রাথমিক শারীরিক পরীক্ষায় উত্তীর্ণদের আবেদন ফরম সংগ্রহ করতে হবে নিজ নিজ রেঞ্জের ডিআইজি কার্যালয় থেকে। পূরণ করে ১৯ ফেব্রুয়ারির মধ্যে একই কার্যালয়ে প্রয়োজনীয় কাগজপত্রসহ জমা দিতে হবে। পরে লিখিত পরীক্ষা নেওয়া হবে। এ সময় প্রবেশপত্র দেওয়া হবে। লিখিত ও মৌখিক পরীক্ষার সময় সঙ্গে রাখতে হবে প্রবেশপত্র।